钦定古今图书集成/明伦汇编/氏族典/第389卷 > 李同捷
## 钦定古今图书集成/明伦汇编/氏族典/第389卷 > 李同捷

按《唐书李全略传》：“全略死，同捷重赂邻藩，求领父节，
敬宗持久，诏不下。俄而文宗立，同捷以帝新嗣位，必
大开贷，乃遣弟同志、同㢲入朝，而使其属奉表请命。
有诏拜兖海节度使，以乌重引代之。同捷计穷，矫言
军中留己，于是王智兴、史宪诚、重引率郓、齐兵进讨。
智兴攻棣州，火谯门，引水灌城，凡七月，其将张叔连”
降，《重引》卒，更以左金吾卫大将军李祐代，而智兴将
李君谋以轻兵绝河，夜残无棣。明年，祐拔无棣、平原，
薄德州。帝遣谏议大夫柏耆宣慰。祐攻拔德州，同捷
乞降。祐疑其诈，耆引兵直入城，取同捷及家属驰西。
祐入沧州，耆至将陵，斩同捷，使其下传首京师。

===李德裕===按《唐书李德裕传》：“德裕，字文饶，吉甫子也。以荫补校
书郎。张弘靖辟为掌书记，召拜监察御史，擢翰林学
士。未几，授御史中丞。始，吉甫相宪宗，牛僧孺、李宗闵
对策，痛诋当路，吉甫诉于帝，遂与为怨。又为帝谋讨
两河，李逢吉沮解其言，功未既而吉甫卒，裴度实继
之。逢吉以议不合罢去，故追衔吉甫而怨度，乃出德”
裕为浙西观察使，而引僧孺入相，由是牛、李之憾结
矣。敬宗立，侈用无度，诏浙西上脂盝妆具，德裕奏经
费不逮。又诏索盘绦缭绫千匹，复奏裁赐节减。时帝
昏乱，数游幸，狎比群小。德裕上《丹扆六箴》，辞皆明直
婉切。帝虽不能用其言，犹敕韦处厚谆谆作诏，厚谢
其意，然为逢吉排笮，讫不内徙。太和三年，召拜兵部
侍郎。裴度荐材堪宰相，而李宗闵以中人助先秉政，
且得君，出德裕为郑滑节度使，引僧孺协力，罢度政
事，二怨相济，凡德裕所善，悉逐之。逾年，徙剑南西川。
蜀自南诏入寇，民失职，无聊生。德裕完残奋怯，皆有
条次。建筹边楼，料择战士，筑《杖义》、御侮、柔远城，复卭
崃关。于是二边濅惧，吐蕃维州将悉怛谋以城降，德
裕发兵以守，且陈出师之利。僧孺沮其功，命返悉怛
谋于敌，以信所盟。会监军使王践言入朝，盛言悉怛
谋死，拒远人向化意，帝亦悔之，即以兵部尚书召，俄
拜中书门下平章事，封赞皇县伯。王守澄荐李训使
待诏，帝欲授谏官，德裕言“训小人，不宜引致左右。”帝
不怿。复召宗闵辅政。德裕徙镇海军，贬为太子宾客，
分司东都，复贬袁州长史。未几，宗闵以罪斥，而注、训
等乱败，帝追悟，乃徙滁州刺史。开成初，起为浙西观
察使。武宗立，召为门下侍郎、同中书门下平章事。既
入谢，即进戒帝辨邪正，专委任。寻册拜司空。请令石
雄邀击回鹘。进位司徒。泽潞刘从谏死，其“从子稹擅
留事以邀节度”，德裕议用兵。未几，郭谊持稹首降策
功，拜太尉，进封卫国公。当国凡六年，方用兵时，决策
制胜，他相无与，故威名独重于时。宣宗即位，罢为荆
南节度使，俄徙东都留守。白敏中、令狐绹、崔铉皆素
仇，大中元年，使党人李咸斥德裕阴事，故以太子少
保分司东都，贬潮州司马。明年，又导吴汝纳讼李绅
杀吴湘事，贬崖州司户参军。明年卒。子煜，仕汴宋幕
府，贬象州立山尉。懿宗时，以赦令徙郴州，馀子皆从
死贬所。煜子延古，乾符中为集贤校理，擢累司勋员
外郎，迁居平泉。昭宗东迁，坐不朝谒，贬卫尉主簿。